open-index/open-wikipedia-markdown huggingface dataset:
Tulipán

thumb
**Tulipán** () je trvalka, cibuľovitá rastlina s nápadnými kvetmi rodu Tulipa, patriacich do čeľade ľaliovité (). 

V prírode sa vyskytuje vo viacerých regiónoch ako sú Južná Európa, Severná Afrika a Ázia od Anatólie a Iránu po severovýchod Číny. Najväčšiu druhovú pestrosť týchto kvetov môžeme nájsť v pohoriach Pamír, Hindúkuš a na stepiach Kazachstanu.

Tulipány sú trváce cibuľové rastliny s malým počtom šedozelených priliehavých listov s voskovitým povrchom a veľkými kvetmi so šiestimi okvetnými lupeňmi, ktoré dorastajú do výšky medzi 10 – . Plodom tulipánu je suchá kapsula obsahujúca početné diskovité semená.

## Skupiny
Tulipány sa delia na 15 tzv. skupín:
* jednoduché skoré tulipány
* plné skoré tulipány
* triumf
* Darwinove hybridy
* jednoduché neskoré tulipány
* ľaliokveté tulipány
* rozstrapkané tulipány
* zelenokveté tulipány
* Rembrandtove tulipány
* papagájovité tulipány
* plné neskoré tulipány (pivonkotvaré tulipány)
* Kaufamannove hybridy
* Fosterove hybridy
* Greigove hybridy
* rozmanité tulipány

## Niektoré vybrané druhy tulipánov

## Galéria

Image:Tulipa_tarda,_(Tulipa_dasystemon)_-_3.jpg|*Tulipa tarda*
Image:Tulip Tulipa clusiana 'Lady Jane' Rock Ledge Flower 2000px.jpg|*Tulipa clusiana* 
Image:Tulipa fosteriana.jpg|*Tulipa fosteriana*
Image:Tulipa turkestanica0.jpg|*Tulipa kaufmanniana* 
Image:TulipaBataliniiBronzeCharm.jpg|*Tulipa batalinii* 
Image:Tulipa gesneriana 3.jpg|*Tulipa gesneriana*
Image:Tulip Monsella 2006.jpg|*Tulip Monsella*
Image:Tulipa cretica1LEST.jpg|*Tulipa cretica*
Image:Tulipa pulchella1.jpg|*Tulipa pulchella* 
Image:Tulipa orphanidea 060506.jpg|*Tulipa orphanidea*
Image:Tulipa praestans1.jpg|*Tulipa praestans*
Image:Tulipa vvedenskyi 2.jpg|*Tulipa vvedenskyi* 
Image:Tulipa taihangshanica 10.jpg|*Tulipa taihangshanica* 
Image:Tulipa tardaIII.JPG|*Tulipa tarda*
Image:Tulipa tschimganica.jpg|*Tulipa tschimganica* 
Image:Single yellow tulip in a field of red tulips.JPG|Tulipány...


## Iné projekty

Kategória:Ľaliovité
Kategória:Kvetiny
Zhmotnená miera

**Zhmotnená miera** alebo **materializovaná miera** je merací prostriedok, ktorý počas používania trvalo reprodukuje alebo poskytuje jednu alebo viacero známych hodnôt s príslušnou presnosťou. Patrí sem napr. závažie, objemová odmerka, pravítko.

## Pozri aj
* Meradlo
* Merací prístroj

## Zdroje

Kategória:Metrológia
Dietenheim

**Dietenheim** je mesto v krajinskom okrese Alb-Donau v spolkovej krajine Bádensko-Württembersko v Nemecku. Mesto sa nachádza asi 22 km od väčšieho mesta Ulm a má 6 590 obyvateľov a rozlohu 18,76 km².

## Geografia a poloha
Mesto Dietenheim sa nachádza na ceste medzi mestami Ulm a Memmingen na ľavom brehu rieky Iller.

Dietenheim susedí na severe s obcou Illerrieden, na východe s bavorským mestom Illertissen, na juhu s obcou Balzheim a na západe s obcami Wain a Schwendi, ktoré obidve sa nachádzajú už v krajinskom okrese Biberach.

## Iné projekty

Kategória:Mestá v Bádensku-Württembersku
Merací prostriedok

**Merací prostriedok** je technický prostriedok potrebný na uskutočnenie merania. 
V praxi sa často používa pojem meracie zariadenie, alebo merací systém, ak napr. ide o technické prostriedky na meranie konkrétnej veličiny, resp. meracie vybavenie, ak ide o technické prostriedky určené na meranie určitého druhu veličín. 

## Členenie
* meradlá
* meracie prevodníky
* pomocné meracie zariadenia
* referenčné meradlá

## Pozri aj
* Meradlo
* Merací prístroj

Kategória:Metrológia
Ramphotyphlops

**Ramphotyphlops** (lat.), po slovensky **[[slepáň]]**, je rod hadov z čeľade slepáňovité.

## Opis
Hady sú malé (dosahujú dĺžku najviac ). Žijú pod zemou, aj na plantážach. Hlavnou potravou sú mravce a termity. Pokiaľ je známe, kladú vajíčka. Rod R. braminus je známy tým, že ako jediný druh hada na svete sa rozmnožuje partenogeneticky, čiže všetky jedince sú samice. Druhy sú málo známe a mnohé sú známe len cez jediného jedinca.

## Rozšírenie
Ramphotyphlops sú rozšírené v Južnej Amerike, južnej Ázii, Indii, v  Austrálii a okolitých ostrovoch.

## Systematika

* *[[Ramphotyphlops acuticaudus]]*
* *[[Ramphotyphlops affinis]]*
* *[[Ramphotyphlops albiceps]]*
* *[[Ramphotyphlops angusticeps]]*
* *[[Ramphotyphlops aspina]] *
* *[[Ramphotyphlops australis]]*
* *[[Ramphotyphlops batillus]]*
* *[[Ramphotyphlops bituberculatus]]*
* *[[Ramphotyphlops braminus]]*
* *[[Ramphotyphlops broomi]]*
* *[[Ramphotyphlops centralis]]*
* *[[Ramphotyphlops chamodracaena]]*
* *[[Ramphotyphlops cumingii]]*
* *[[Ramphotyphlops depressus]]*
* *[[Ramphotyphlops diversus]]*
* *[[Ramphotyphlops endoterus]]*
* *[[Ramphotyphlops erycinus]]*
* *[[Ramphotyphlops exocoeti]]*
* *[[Ramphotyphlops flaviventer]]*
* *[[Ramphotyphlops ganei]] *
* *[[Ramphotyphlops grypus]]*
* *[[Ramphotyphlops guentheri]]*
* *[[Ramphotyphlops hamatus]]*
* *[[Ramphotyphlops howi]]*
* *[[Ramphotyphlops kimberleyensis]]*
* *[[Ramphotyphlops leptosomus]]*
* *[[Ramphotyphlops leucoproctus]]*
* *[[Ramphotyphlops ligatus]]*
* *[[Ramphotyphlops lineatus]]*
* *[[Ramphotyphlops longissimus]] *
* *[[Ramphotyphlops lorenzi]]*
* *[[Ramphotyphlops mansuetus]] *
* *[[Ramphotyphlops margaretae]]*
* *[[Ramphotyphlops micromma]]*
* *[[Ramphotyphlops minimus]]*
* *[[Ramphotyphlops multilineatus]]*
* *[[Ramphotyphlops nema]]*
* *[[Ramphotyphlops nigrescens]]*
* *[[Ramphotyphlops nigroterminatus]] *
* *[[Ramphotyphlops olivaceus]]*
* *[[Ramphotyphlops pilbarensis]]*
* *[[Ramphotyphlops pinguis]]*
* *[[Ramphotyphlops polygrammicus]]*
** *[[Ramphotyphlops polygrammicus brongersmai]]*
** *[[Ramphotyphlops polygrammicus elberti]]*
** *[[Ramphotyphlops polygrammicus florensis]]*
** *[[Ramphotyphlops polygrammicus polygramicus]]*
** *[[Ramphotyphlops polygrammicus undecimlineatus]]*
* *[[Ramphotyphlops proximus]]*
* *[[Ramphotyphlops robertsi]] *
* *[[Ramphotyphlops silvia]]*
* *[[Ramphotyphlops similis]]*
* *[[Ramphotyphlops splendidus]] *
* *[[Ramphotyphlops supranasalis]]*
* *[[Ramphotyphlops tovelli]]*
* *[[Ramphotyphlops troglodytes]]*
* *[[Ramphotyphlops unguirostris]]*
* *[[Ramphotyphlops waitii]]*
* *[[Ramphotyphlops wiedii]]*
* *[[Ramphotyphlops willeyi]]*
* *[[Ramphotyphlops yampiensis]]*
* *[[Ramphotyphlops yirrikalae]]*

## Iné projekty

## Externé odkazy
*Reptile Database
*ITIS

Kategória:Slepáňovité
Ehingen

**Ehingen** môžu byť miesta v Nemecku:

*Mesto v krajinskom okrese Alb-Donau v Bádensku-Württembersku - Ehingen (okres Alb-Donau)
*Obec v krajinskom okrese Ansbach v Bavorsku - Ehingen (okres Ansbach) 
*Obec v krajinskom okrese Augsburg v Bavorsku - Ehingen (okres Augsburg)
*Obec v krajinskom okrese Donau-Ries v Bavorsku - Ehingen am Ries
Prietokomer

**Prietokomer** je merací prístroj alebo meradlo na meranie prietoku. Meria množstvo tekutiny, ktoré preteká za určitú časovú jednotku cez potrubie alebo otvorený kanál.

## Delenie
Prietok sa môže vyjadrovať v objemových alebo v hmotnostných jednotkách, preto základné delenie prietokomerov je na:
* objemové prietokomery, ktoré merajú objemový prietok
* hmotnostné prietokomery, ktoré merajú hmotnostný prietok

## Pozri aj
* Merací prístroj
* Meradlo
* Metrológia

Kategória:Meracie prístroje
Kategória:Mechanika tekutín
Rhinotyphlops

**Rhinotyphlops** (lat.), po slovensky **[[slepáň]]**, je rod hadov z čeľade slepáňovité. 

## Opis
Hady sú malé (dosahujú dĺžku najviac 30 cm). Žijú pod zemou, aj v suchých pôdach. Hlavnou potravou sú mravce a termity. Pokiaľ je známe, kladú vajíčka. Rod R.schlegelii je známy tým, že je najväčší slepáň na svete (dĺžka až 1 m). Druhy sú málo známe.

## Rozšírenie
Rhinotyphlops sú rozšírené v Afrike, južnej Ázii, a na Strednom východe

## Systematika
*Pozn. Všetky alebo niektoré sa často zaraďujú pod rod [[Typhlops]]*

rod ***Rhinotyphlops*** 

* *[[Rhinotyphlops acutus]]*
* *[[Rhinotyphlops anomalus]]*
* *[[Rhinotyphlops ataeniatus]]*
* Slepáň Boyleov *(Rhinotyphlops boylei)*
* *[[Rhinotyphlops caecus]]*
* *[[Rhinotyphlops crossii]]*
* *[[Rhinotyphlops debilis]]*
* *[[Rhinotyphlops episcopus]] *
* *[[Rhinotyphlops erythraeus]]*
* *[[Rhinotyphlops feae]]*
* *[[Rhinotyphlops gracilis]]*
* *[[Rhinotyphlops graueri]]*
* *[[Rhinotyphlops kibarae]]*
* *[[Rhinotyphlops lalandei]]*
* Slepáň bielohlavý *(Rhinotyphlops leucocephalus)*
* *[[Rhinotyphlops lumbriciformis]]*
* *[[Rhinotyphlops newtonii]]*
* *[[Rhinotyphlops nigrocandidus]] *
* *[[Rhinotyphlops pallidus]]*
* *[[Rhinotyphlops praeocularis]]*
* *[[Rhinotyphlops rufescens]]*
* *[[Rhinotyphlops schinzi]]*
* Slepáň Schlegelov *(Rhinotyphlops schlegelii)*
** *[[Rhinotyphlops schlegelii brevis]]*
** *[[Rhinotyphlops schlegelii mucruso]]*
** *[[Rhinotyphlops schlegelii petersii]]*
** *[[Rhinotyphlops schlegelii schlegelii]]*
* *[[Rhinotyphlops schmidti]] *
* *[[Rhinotyphlops scorteccii]]*
* *[[Rhinotyphlops simonii]]*
* *[[Rhinotyphlops somalicus]]*
* *[[Rhinotyphlops stejnegeri]]*
* *[[Rhinotyphlops sudanensis]]*
* *[[Rhinotyphlops unitaeniatus]]*
* *[[Rhinotyphlops wittei]]*

## Iné projekty

## Externé odkazy
*ITIS
*Reptile Database

Kategória:Slepáňovité
Erbach

**Erbach** môžu byť mestá v Nemecku:

* Mesto v krajinskom okrese Odenwald v Hesensku - Erbach (okres Odenwald)
* Mesto v krajinskom okrese Alb-Donau v Bádensku-Württembersku - Erbach (okres Alb-Donau)
Slepáňovce

**Slepáňovce** (lat. *Scolecophidia* alebo *Typhlopoidea*) je veľký taxón (infrarad, nadčeľaď či podobne) najprimitívnejších hadov *(Serpentes)*.

Od ostatných hadov sa líšia tuhou lebkou, veľmi malými očami, niekedy prekrytými šupinami, resp niekedy s celkom chýbajúcimi očami.

## Systematika
* čeľaď slepánikovité *(Leptotyphlopidae)* - 2 rody
* čeľaď slepúšikovité *(Anomalepidae)* - 4 rody
* čeľaď slepáňovité *(Typhlopidae)* - 5 (6) rodov

## Referencie

## Zdroje
* Mattison - Hady ISBN 80-7181-479-2
* kol. Zviera ISBN 80-551-0375-5 
* http://www.fmnh.helsinki.fi/users/haaramo/Metazoa/deuterostoma/Chordata/Reptilia/Lepidosauromorpha/Pythonomorpha/Serpentes_2.html 
* reptile-database.org
* palaeos.com

Kategória:Hady
Marián Andričík

Prof. PhDr. **Marián Andričík**, PhD. (* 13. august 1964, Humenné) je slovenský literárny vedec, prekladateľ a vysokoškolský pedagóg, prodekan pre vedeckovýskumnú činnosť a doktorandské štúdium Filozofickej fakulty Univerzity Pavla Jozefa Šafárika v Košiciach. Syn básnika, prekladateľa a rozhlasového redaktora Juraja Andričíka.

Vyštudoval slovenčinu a angličtinu na Filozofickej fakulte Univerzity Komenského v Bratislave. Pracoval ako redaktor časopisu Dotyky. Absolvoval jedenapolmesačnú stáž v USA na The American University vo Washingtone. V rokoch 1996 až 2007 pôsobil ako pedagóg na Prešovskej univerzite v Prešove. V roku 2003 obhájil dizertačnú prácu *K druhovým problémom prekladu*, v roku 2008 sa habilitoval na docenta a 19. septembra 2018 ho prezident SR Andrej Kiska vymenoval za profesora.

Venuje sa prekladu poézie, prózy, divadelných a rozhlasových hier, esejí aj odbornej literatúry. V roku 1993 získal prémiu Slovenského literárneho fondu za preklad výberu z poézie Johna Keatsa, v roku 1996 za antológiu beatnickej poézie, v roku 2005 za výber z poézie Williama Blaka, v roku 2006 za *Anglicko-slovenský a slovensko-anglický slovník* a Krištáľové krídlo za rok 2020 v kategórii *Publicistika a literatúra* za historicky prvý slovenský preklad jedného z najvýznamnejších diel svetovej literatúry – biblického eposu Johna Miltona *Stratený raj*.

Žije a pracuje v Košiciach, s manželkou Markétou majú dvoch synov.

## Dielo
* *Beatnici*, Slovart, 2010, antológia, ISBN 978-80-8085-633-5

## Ocenenia
* 2024: Cena Dominika Tatarku za rok 2023, spolu s Miroslavom Tóthom, Fedorom Gálom a členmi kapely Drť za štúdiový album *Kruh alebo špirála* (2023).

## Referencie

## Externé odkazy
* Prof. PhDr. Marián Andričík, PhD.  – osobný profil na stránke Katedry slovakistiky, slovanských filológií a komunikácie Filozofickej fakulty UPJŠ v Košiciach
* Prodekan Filozofickej fakulty UPJŠ prof. Marián Andričík získal prestížne ocenenie Krištáľové krídlo za rok 2020

Kategória:Slovenskí literárni vedci
Kategória:Slovenskí prekladatelia
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Laureáti Ceny Jána Hollého
Kategória:Vyučujúci na Filozofickej fakulte Univerzity Pavla Jozefa Šafárika v Košiciach
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Humenného
Kategória:Držitelia Krištáľového krídla
Kategória:Laureáti Ceny Dominika Tatarku
Dotyky (časopis)

**Dotyky** je slovenský literárny časopis založený v roku 1986 zameraný na tvorbu mladých, resp. začínajúcich autorov. Bol založený v roku 1986 najprv ako príloha časopisu Romboid, samostatne vychádza od roku 1989. Názov *Dotyky* je odvodený od prvej zbierky básnika a ministra kultúry Miroslava Válka. Do roku 1990 vychádzal ako časopis Zväzu slovenských spisovateľov, odvtedy vychádza ako časopis Spolku slovenských spisovateľov. Šéfredaktori: Ján Zambor, Jozef Urban, Maroš Bančej a Boris Brendza.

Kategória:Časopisy v slovenskom jazyku
Kategória:Slovenské literárne časopisy
Acutotyphlops

**Acutotyphlops** je rod hadov z čeľade slepáňovité. Vyskytuje sa na Papui-Novej Guinei a na Šalamúnových ostrovoch. Rod bol stanovený v roku 1995, predtým sa druhy zaraďovali pod rod Typhlops a Ramphotyphlops.

Druhy:
* *[[Acutotyphlops infralabialis]]*
* *[[Acutotyphlops kunuaensis]]*
* *[[Acutotyphlops solomonis]]*
* *[[Acutotyphlops subocularis]]*

## Iné projekty

Kategória:Slepáňovité
Sig Hansen

**Sig Hansen**, celým menom **Sigurd Lille Hansen** (* 28. apríl 1966, Seattle, Washington, USA) je kapitán americkej rybárskej lode FV Northwestern. Hansen účinkoval vo všetkých sériách dokumentárneho televízneho seriálu Deadliest Catch, ktorý sa vyrába pre televíznu stanicu Discovery Channel. Pre potreby natáčania vykonáva aj funkciu technického poradcu pre produkciu.
left|thumb|FV Northwestern (vpravo)
Hansen, jeden z mnohých ľudí zo Seattlu s nórskymi predkami, začal rybárčiť vo veku 14 rokov. Po ukončení strednej školy sa začal rybolovu venovať po celý rok, keď strávil 10 mesiacov do roka na Aljaške a v Beringovom mori. Príležitostne počas leta lovil v Nórsku makrely a tresky. Od svojich 22 rokov striedavo pôsobil na lodi FV Northwestern ako jej kapitán a vo veku 24 rokov sa ním stal na plný úväzok.

Počas rokov sa FV Northwestern stala jednou z najziskovejších rybárskych lodí v Beringovom mori, so skvelým záznamom na poli bezpečnosti práce. Posledné roky loví Sig Hansen spolu s jeho dvomi bratmi Edgarom a Normanom.

V apríli 2007 bol hosťom niekoľkých amerických talk show, kde robil promo seriálu *Deadliest Catch*. 

Sig Hansen je ženatý, má dve dcéry. Spolu so svojou rodinou býva v Seattli.

## Externé odkazy
* Oficiálna stránka  
* Oficiálny životopis na Discovery 

Kategória:Kapitáni námornej plavby
Kategória:Osobnosti zo Seattlu
Erbach (okres Alb-Donau)

**Erbach** je mesto v krajinskom okrese Alb-Donau v spolkovej krajine Bádensko-Württembersko v Nemecku. Mesto má 13 325 obyvateľov a rozlohu .

## Geografia a poloha
náhľad|left|Mesto Erbach (1920)
Mesto Erbach leží na juhovýchode kraja Hochsträß (čo je časť pohoria Švábska Jura) medzi mestami Ulm na severovýchode a Ehingen na juhozápade. Mesto sa nachádza blízko ľavého resp. severného brehu Dunaja. 

Mesto susedí na severe a východe s mestom Ulm, na juhu s obcou Hüttisheim ako aj s obcou Achstetten, ktorá je už v krajinskom okrese Biberach, na juhozápade s obcou Oberdischingen, na západe s malou obcou Altheim a na severozápade s mestami Schelklingen a Blaubeuren.

## Infraštruktúra
Mesto Erbach leží na ceste *Bundesstraße 311* medzi mestami Ulm a Ehingen. Mesto sa taktiež nachádza na železničnej linke württemberskej južnej dráhy (*Württembergischen Südbahn*) medzi mestami Ulm a Lindau. Erbach má aj malé športové letisko používané mnohými súkromnými pilotmi z mesta Ulm.

## Pamiatky
* Renesančný zámok v Erbachu – pochádza zo 16. storočia. Časť zámku dnes tvorí múzeum, reštaurácia a divadlo, ktoré je po renovácii od roku 2007 prístupné verejnosti. 
* Barokový kostol St. Martin – pochádza z roku 1767 a nachádza sa vedľa zámku.

## Iné projekty

Kategória:Mestá v Bádensku-Württembersku
Kategória:Sídla na Dunaji
Langenau

**Langenau** je mesto v krajinskom okrese Alb-Donau v spolkovej krajine Bádensko-Württembersko v Nemecku. Mesto má 14 163 obyvateľov a rozlohu . Nachádza sa približne 14 km od väčšieho mesta Ulm.

## Geografia a poloha
[náhľad|Albeck (rytina, [1643)]]
Mesto Langenau susedí na severe s obcami Nerenstetten a Öllingen, na východe s obcou Rammingen, na juhu s mestom Leipheim (*[[Bavorsko]]*) a obcou Elchingen (*[[Bavorsko]]*), ako aj s mestom Ulm, a na západe s obcami Beimerstetten a Bernstadt. 

Langenau pozostáva z troch mestských štvrtí (dávnejšie to boli samostatné obce):
* 30px|Wappen **Langenau** (znak mesta od roku 1885)
* 30px|Wappen **Albeck** (pripojený k mestu 6. februára 1972)
* 30px|Wappen **Hörvelsingen** (pripojený k mestu 13. februára 1972)
* 30px|Wappen **Göttingen** (pripojený k mestu 19. marca 1972)

## Rodáci
* Robert Bosch (* 1861 – † 1942), podnikateľ, zakladateľ firmy *Bosch GmbH* a vynálezca.

## Partnerské mestá
*  Albeck, Rakúsko
*  Brand-Erbisdorf, Sasko, Nemecko
*  Bridgend, Wales, Spojené kráľovstvo
*  Somberek, Maďarsko

## Iné projekty
 

## Externé odkazy
Oficiálna stránka mesta Langenau

Kategória:Mestá v Bádensku-Württembersku
Ostrá

**Ostrá** môže byť:
*obec v Česku v okrese Nymburk, pozri Ostrá (okres Nymburk)
*prítok Opavy v Česku, pozri Ostrá (prítok Opavy)
*vrch na Slovensku:
**v Beskydskom predhorí (), pozri Ostrá (vrch v Beskydskom predhorí)
**v Čergove (), pozri Ostrá (vrch v Čergove)
**v Levočských vrchoch (), pozri Ostrá (vrch v Levočských vrchoch)
**v Slanských vrchoch (), pozri Ostrá (vrch v Slanských vrchoch)
**v Stolických vrchoch (), pozri Ostrá (vrch v Stolických vrchoch)
**v Šarišskej vrchovine (), pozri Ostrá (vrch v Šarišskej vrchovine)
**v Tribči (), pozri Ostrá (vrch v Tribči)
**vo Veľkej Fatre (), pozri Ostrá (vrch vo Veľkej Fatre)
**vo Vysokých Tatrách (), pozri Ostrá (vrch vo Vysokých Tatrách)
**v Západných Tatrách (), pozri Ostrá (vrch v Západných Tatrách)

## Pozri aj
*Ostrá hora
*Ostrá Lúka
*Ostré
*Uličská Ostrá
*Veľká Ostrá
Expedícia 16

**Expedícia 16** je šestnásta posádka dlhodobo obývajúca Medzinárodnú vesmírnu stanicu (ISS).
Jej prví dvaja členovia, Jurij Malenčenko a Peggy Whitsonová, štartovali 10. októbra 2007 na palube kozmickej lode Sojuz TMA-11 spolu s prvým malajským kozmonautom Šejkom Muzapharom Šukorom.

Letový inžinier Expedície 15 Clayton Anderson sa nevrátil na Zem so Sojuzom TMA-10, ale stal sa na niekoľko týždňov do príletu STS-120 členom posádky Expedície 16. Raketoplán Discovery na misiu STS-120 odštartoval 23. októbra a Anderson bol nahradený novým letovým inžinierom Danielom Tanim. Po plánovanom štarte misie STS-122 sa k posádke ISS pripojí Léopold Eyharts, ktorý nahradí Taniho. Potom sa k posádke pridá Garrett Reisman, ktorý odštartuje na palube raketoplánu Endeavour pri misii STS-123 a vymení Eyhartsa. Reisman strávi časť svojho pobytu na ISS ako člen posádky Expedície 16 a zvyšok ako letový inžinier Expedície 17.

## Posádka
### Prvá časť (október 2007)
* Peggy Whitsonová (2) veliteľka –  NASA
* Jurij Malenčenko (4) letový inžinier 1 –  RKA
* Clayton Anderson (1) letový inžinier 2 –  NASA

### Druhá časť (október 2007 až január 2008)
* Peggy Whitsonová (2) veliteľka – NASA
* Jurij Malenčenko (4) letový inžinier 1 –  RSA
* Daniel Tani (2) letový inžinier 2 – NASA

### Tretia časť (január 2008 až február 2008)
* Peggy Whitsonová (2) veliteľka – NASA
* Jurij Malenčenko (4) letový inžinier 1 –  RSA
* Léopold Eyharts (2) letový inžinier 2 – ESA (Francúzsko)

### Štvrtá časť (február až apríl 2008)
* Peggy Whitsonová (2) veliteľka –  NASA
* Jurij Malenčenko (4) letový inžinier 1 – RSA
* Garrett Reisman (1) – letový inžinier 2 –  NASA

V zátvorkách je uvedený celkový počet letov do vesmíru vrátane tejto misie.

## Záložná posádka
* Michael Fincke veliteľ – NASA
* Saližan Šaripov letový inžinier 1 – RKA
* Gregory Chamitoff letový inžinier 2 (za Andersona) – NASA
* Sandra Magnusová letový inžinier 2 (za Taniho) – NASA
* Frank De Winne letový inžinier 2 – ESA (za Eyhartsa)
* Timothy Kopra letový inžinier 2 – NASA (za Reismana)

## Referencie

## Iné projekty

Kategória:Základné posádky Medzinárodnej vesmírnej stanice
Kategória:Kozmonautika v 2007
Kategória:Kozmonautika v 2008
Výstupné zariadenie

**Výstupné zariadenie** alebo **výstupná jednotka** vo výpočtovej technike je periférne zariadenie (hardvér) počítača, ktoré umožňuje výstup dát alebo signálov z počítača vo forme zrozumiteľnej človeku ako sú napr. obrazová, textová alebo zvuková informácia alebo v inej forme za účelom ich ďalšieho spracovania alebo využitia pre riadenie ďalších k počítaču pripojených zariadení (ako je napríklad paralelný interface s obvodom Intel 8255, ktorý v starších počítačoch umožňoval napríklad ukladanie dát na magnetofón ale aj tlač).

Počítač naopak dostáva informácie a príkazy od človeka alebo iných technických zariadení pomocou vstupných zariadení. Niektoré zariadenia sú kombinované, teda vstupno-výstupné zariadenia.

Typickým príkladom výstupných zariadení sú: 

* počítačový monitor (displej)
* projektor
* tlačiareň
* plotter
* počítačové reproduktory
* slúchadlá
a iné.

## Referencie

## Iné projekty
Počítačové reproduktory

[thumb|right|250px|Počítačové reproduktory značky [Bose]]
**Počítačové reproduktory** (alebo tiež **multimediálne reproduktory**), sú počítačový hardvér, výstupná jednotka počítača, ktorá umožňuje reprodukovať signály z počítača vo forme zvuku (hudba, slovo, zvukové efekty a pod.)

Je to externá aktívna reproduktorová sústava, väčšinou s integrovaný zosilňovačom. Ku počítaču sa pripája štandardným audio 3.5mm (1/8 inch) stereo jack konektorom. Farebné označenie konektora (zásuvky na zvukovej karte a zástrčky) je zelená. Niektoré reproduktory používajú aj Cinch (RCA) konektory. Existujú aj reproduktory na pripojenie cez USB port.
Počítačové reproduktory sú štandardne súčasťou osobného počítača. Vyrábajú sa v širokej variete rozmerov, tvarov, kvalite, cene a druhu. Typické počítačové reproduktory sú plastové skrinky napájané sieťovým adaptérom, vybavené ovládaním hlasitosti a vypínačom, s výstupným hudobným výkonom 1 – 2 W. Drahšie reproduktory sú vybavené aj ďalšími ovládacími prvkami (basy, vyváženie a pod.). Vyrábajú sa aj reproduktorové sústavy 2.1, 4.1, 5.1 a 7.1 (údaj za bodkou znamená počet subwooferov (basových reproduktorov), údaj pred bodkou znamená počet satelitov reproduktorovej zostavy (napr. 5.1 znamená dva predné, dva zadné, stredný reproduktor a subwoofer). Záleží na umiestnení počítača a nárokov na zvuky.

Zabudovaný zosilňovač vyžaduje externé napájanie (obvykle sieťovým adaptérom). 

Niekedy sú reproduktory zabudované v tele počítača (jeho systémovej jednotke) napr. notebook, alebo sú súčasťou monitora.

Kategória:Reproduktory
Kategória:Výstupné zariadenia
Atitlán (jazero)

thumb|Jazero Atitlán z obežnej dráhy
**Atitlán** je jazero nachádzajúce sa v departemente Sololá v Guatemale považujú mnohí za najkrajšie na svete. Je známym strediskom cestovného ruchu na vysočine v juhozápadnej časti krajiny. 

Zatiaľ čo severný breh je pomerne husto osídlený a nachádza sa tu aj najväčšie mesto na pobreží Panajachel, na členitejšom južnom brehu tvoria kulisu sopky Atitlán, Tolimán a San Pedro s vrchom Santa Clara. Hladina jazera má nadmorskú výšku  Dĺžka jazera v západo-východnom smere je . Má členité dno, ktoré nie je dodnes úplne zmapované. Najväčšia zistená hĺbka je viac než . Existujú dve teórie o jeho vzniku: prvá tvrdí, že ide o neaktívny kráter a druhá, že vznik okolitých sopiek prerušil tok troch riek tečúcich zo severu, ktoré tak spôsobili jeho vznik. Jazero nemá zjavný odtok. Ďalšie dôležité obce na jeho brehoch sú San Lucas Tolimán, Santiago Atitlán, San Pedro La Laguna a San Pablo La Laguna.

## Iné projekty

Kategória:Jazerá v Guatemale
Atitlán (sopka)

**Atitlán** je v súčasnosti neaktívny stratovulkán, nachádzajúci sa na juhozápade Guatemaly, na brehu jazera Atitlán, vedľa stratovulkánov Tolimán a San Pedro. Prevažne andezitová sopka je najmladšia z trojice stratovulkánov, vytvorených na okraji pleistocénnej kaldery.

Od 15. storočia bolo zaznamenaných niekoľko erupcií prevažne explozívneho charakteru, posledná 3. mája 1853.

## Iné projekty
.

## Externé odkazy
* www.volcano.si.edu - Atitlán na Global Volcanism Program 

Kategória:Sopky Guatemaly
Kategória:Stratovulkány
Kategória:Trojtisícovky v Guatemale
Santa Clara

**Santa Clara** (šp. *svätá Klára*) môže byť:
* mesto na Kube, pozri Santa Clara (Kuba)
* vrch v Guatemale, pozri Santa Clara (vrch)
* v Kalifornii 
** mesto, pozri Santa Clara (mesto)
** údolie, pozri Santa Clara (údolie)
Zoznam prezidentov Kórejskej republiky

Toto je zoznam prezidentov Kórejskej republiky.

* I Sung-man 이승만(李承晩) (1948 - 1960)
* Čchung Ho 허정(許政) (1960) - úradujúci
* Jun Po-son 윤보선(尹潽善) (1960 - 1962)
* Pak Čong-hi 박정희(朴正熙) (1962 - 1979)
* Čche Kju-ha 최규하(崔圭夏) (1979) - úradujúci
* Čche Kju-ha 최규하(崔圭夏) (1979 - 1980)
* Pak Čchung-hun 박충훈(朴忠勳) (1980) - úradujúci
* Čon Tu-hwan 전두환(全斗煥) (1980 - 1988)
* No Thä-u 노태우(盧泰愚) (1988 - 1993)
* Kim Jong-sam 김영삼(金泳三) (1993 - 1998)
* Kim Tä-džung 김대중(金大中) (1998 - 2003)
* No Mu-hjon 노무현(盧武鉉) (2003 - 2008) (od 12. marca do 14. mája, 2004, bol premiér Kon Ko (고건, 高建) dočasne poverený funkciou prezidenta)
* I Mjong-bak 이명박(李明博) (2008 - 2013)
* Pak Kun-hje 박근혜 (2013 - 2017)
* Mun Čä-in 문재인 (2017 - 2022)
* Jun Sok-jol 윤석열 (2022 - 2025)
* I Če-mjong 이재명 (2025 - 2030)

V súčasnosti je prezident volený na jedno 5-ročné volebné obdobie. Nemôže sa uchádzať o úrad dve volebné obdobia nasledujúce po sebe.

## Iné projekty

Kategória:Prezidenti Kórejskej republiky
Kórejská republika
Kategória:Kórejské zoznamy
Santa Clara (vrch)

**Santa Clara** je vrch v Guatemale na juhozápadnom brehu jazera Atitlán. Je súčasťou masívu sopky San Pedro.

Kategória:Vrchy v Guatemale
San Pedro (sopka v Guatemale)

**San Pedro** je neaktívny stratovulkán, nachádzajúci sa v Guatemale, na juhozápadnom brehu jazera Atitlán. Výška sopky je 3&nbsp;018&nbsp;m, vek poslednej erupcie nie je známy.

## Iné projekty
.

Kategória:Sopky Guatemaly
Kategória:Stratovulkány
Kategória:Trojtisícovky v Guatemale
Atitlán

**Atitlán** môže byť: 

* jazero v Guatemale, pozri Atitlán (jazero) 
* sopka v Guatemale, pozri Atitlán (sopka)
Tolimán (sopka)

**Tolimán** je v neaktívny stratovulkán, nachádzajúci sa v Guatemale, na južnom brehu jazera Atitlán. Sopka leží, spolu so stratovulkánmi Atitlán a San Pedro na južnom okraji staršej, pleistocénnej kaldery.

Svahy prevažne andezitového vulkánu sú pokryté tenkými lávovými prúdmi, starými len niekoľko tisíc rokov. Samotná sopka nejaví žiadne známky aktivity.

## Iné projekty
.

## Externé odkazy
* www.volcano.si.edu - Tolimán na Global Volcanism Program 

Kategória:Sopky Guatemaly
Kategória:Stratovulkány
Kategória:Trojtisícovky v Guatemale
Tajumulco

**Tajumulco** je v súčasnosti neaktívny stratovulkán, nachádzajúci sa na západe Guatemaly v pohorí Sierra Madre de Chiapas. S výškou 4&nbsp;220&nbsp;m je to zároveň najvyššia sopka, ako aj vrch v Strednej Amerike. Sopka má dva vrcholy, jeden s 50-70&nbsp;m širokým kráterom, jej masív je tvorený prevažne andezitmi a dacitmi. Priama erupcia Tajumulca nebola nikdy doložená, aj keď existujú záznamy o údajných výbuchoch v rokoch 1921, 1863 a 1993.

## Externé odkazy
* www.volcano.si.edu  - Tajumulco na Global Volcanism Program 

Kategória:Sopky Guatemaly
Kategória:Stratovulkány
Kategória:Štvortisícovky v Guatemale
Amatitlán

náhľad|Jazero Amatitlán
**Amatitlán** je jazero nachádzajúce sa v departmente Guatemala v Guatemale, približne  od hlavného mesta krajiny. Jazero predstavuje zvyšok pleistocénnej kaldery, ktorá vznikla približne pred 300&nbsp;000&nbsp;rokmi. Hladina jazera má nadmorskú výšku . Jazero je strediskom cestovného ruchu a využíva sa ako hydroenergetický zdroj.

Kategória:Jazerá v Guatemale
Department

**Department** [vyslov: dipártment] (z angl. department = oddelenie) je oddelenie, odbor, sekcia štátneho úradu prípadne súdu, najmä v USA.

**Department** (k šp. departamento/angl. department = oddelenie) alebo (pre krajiny iné ako frankofónne zriedkavo) **departement** [vyslov: departmán alebo department]/**departmán**  (z fr. département = oddelenie) je administratívna jednotka prvého alebo druhého stupňa v rôznych krajinách, pozri:
*department (Bolívia)
*department (Honduras)
*department (Kolumbia)
*department (Nikaragua)
*department (Paraguaj)
*department (Peru)
*department (Salvádor)
*department (Uruguaj)  
*department (Argentína)
*department (Guatemala)

**Departement** [vyslov: departmán alebo department] alebo **departmán** (z fr. département = oddelenie) je administratívna jednotka vysokého stupňa vo frankofónnych krajinách, pozri:  
*departement (Francúzsko)
*departement (Niger)
*departement (Benin)
*departement (Pobrežie Slonoviny)
*departement (Senegal)

Kategória:Departmenty
Kategória:Departementy
Hoskora

**Hoskora** môže byť:

* dolina v Malej Fatre, pozri Dolina Hoskora
* potok v Malej Fatre, pozri Hoskora (potok)
Nepriama demokracia

**Nepriama demokracia** (iné názvy: **zastupiteľská demokracia**, **reprezentatívna demokracia**) predstavuje účasť občanov na štátnej moci prostredníctvom zvolených zástupcov.

## Referencie


Kategória:Demokracia
Jan Kaplický

**Jan Kaplický** (* 18. apríl 1937, Praha – † 14. január 2009, Praha) bol český architekt žijúci od svojej emigrácie v roku 1968 v Spojenom kráľovstve. 

## Kariéra
Narodil sa v rodine umelcov Josefa a Jiřiny Kaplických. Najmä vďaka otcovi mal odmalička kontakt s umením. Študoval na VŠUP v Prahe. Po sklamaní z režimu emigroval do Spojeného kráľovstva. Najskôr pôsobil v rokoch 19691971 v architektonickej kancelárii *Denys Lasdun and Partners*. Neskôr pracoval aj pre Renza Piana a Richarda Rogersa. S ním sa podieľal na projekte parížskeho Centre Georges Pompidou. 

V roku 1979 založil s Davidom Nixonom architektonické štúdio Future systems, v ktorom sa postupne prepracoval na architektonickú špičku. V štúdiu pracoval do svojho úmrtia. V roku 1989 sa jeho partnerkou vo Future systems stala Amanda Levete. Boli jedinou britskou spoločnosťou, ktorá pracovala pre NASA. Zrejme odtiaľ pramení ich záujem o alternatívne stavebné postupy.

Je predstaviteľom high-tech architektúry. Na konci svojej kariéry sa venoval najmä organickej architektúre, je zástancom voľných kriviek a tvarov. Do svojej architektúry neváhal vnášať stavebné postupy, materiály a technológie, ktoré nie sú v architektúre bežne používané, inšpiroval sa napríklad loďami či leteckým priemyslom.

Jan Kaplický je nositeľom viacerých ocenení. Najprestížnejšie z nich, Stirlingovu cenu, dostal v roku 1999 za stavbu Lord's Media Center v Londýne.

[náhľad|[Obchodný dom Selfridges & Co v Birminghame, jedna z realizácií štúdia Future Systems, rok 2000]]
V poslednom období vzbudil pozornosť najmä stavbou Obchodného domu Selfridges v Birminghame, za ktorú získal mnohé významné ocenenia.

Veľké kontroverzie si vyslúžil jeho návrh Národnej knižnice v Prahe, proti ktorej sa postavil napr. prezident Václav Klaus.

Okrem architektúry sa venoval aj vyučovaniu na univerzitách v Spojenom kráľovstve, Francúzsku a Nemecku. V Česku mu vyšlo niekoľko kníh (*Album, Česká inspirace, Sketches*).
 
Medzi posledné Kaplického návrhy patria:
* Národná knižnica Českej republiky v Prahe
* Naples Subway Univesita 2003
* Project Zed London
* Green Bird

Realizácia víťazného projektu *[[Future systems]]* na múzeum Maserati v Modene je plánovaná na rok 2009.

Jan Kaplický zomrel vo svojom rodnom meste. Skolaboval na ulici Československej armády neďaleko Víťazného námestia v Prahe. Záchranku privolal okoloidúci. Pokus o oživenie bol bezúspešný. V deň jeho smrti sa mu narodila dcéra.

## Galéria

obrázok:Hauer-King-house.jpg|Hauer-King House Cannonbury, Londýn


## Referencie

## Pozri aj
* Future systems

## Iné projekty

## Externé odkazy
* oficiálna stránka Future Systems 

## Zdroj

Kategória:Českí architekti
Kategória:Futuristickí architekti
Kategória:Osobnosti z Prahy
Kategória:Pochovaní v Prahe
Panajachel

**Panajachel** je mesto v Guatemale, v departmente Sololá. Nachádza sa na severnom brehu jazera Atitlán. Je najväčším strediskom cestovného ruchu v celej oblasti a východiskom do iných miest na brehu tohto jazera.

## Iné projekty

Kategória:Mestá v Guatemale
San Pedro La Laguna

right|thumb|San Pedro

**San Pedro La Laguna** je mesto v Guatemale, v departmente Sololá. Nachádza sa na južnom brehu jazera Atitlán. Je východiskom pri výstupe na sopku San Pedro.

Kategória:Mestá v Guatemale
Hunej

**Hunej** bol posledný faraón 3. dynastie. Presný rok začiatku jeho vlády nie je známy, skončila alebo v roku 2639 pred Kr. alebo 2589 pred Kr. Pravdepodobne bol otcom kráľovny Hetepheres I., ktorá sa stala manželkou nasledujúceho faraóna Snofrua. 

Hunej počas svojej vlády upevnil južnú hranicu ríše, keď nechal na ostrove Elefantína vybudovať pevnosť, ktorá chránila krajinu pri prvom nílskom katarakte. Dnes mu egyptológia pripisuje, s určitou mierou pravdepodobnosti, aj výstavbu siedmich tzv. Provinčných stupňovitých pyramíd, ktoré stáli v nílskom údolí, od Elefaníny pri prvom katarakte po Athribis v delte. Okrem toho existuje hypotéza, podľa ktorej Pyramídu v Mejdúme začal stavať ako stupňovitú Hunej a dokončil ju nakoniec Snofru ako pravú.





Kategória:3. dynastia Egypta
Kategória:Faraóni
Dream team

thumb|David Robinson - olympiáda 1992
**Dream team** (Tím snov) je prezývka basketbalového tímu USA. Tím USA získal na OH z 15-tich štartov 15-krát medailu (z toho 12-krát zlatú), vďaka čomu je najúspešnejšou reprezentáciou olympijskej histórie. 

Prvým Dream teamom bol výber, ktorý sa zúčastnil OH 1992 v Barcelone (so základnou päťkou Patrick Ewing, Scottie Pippen, Larry Bird, Michael Jordan a Magic Johnson). Odvtedy je prezývkou *Dream team* označovaný každý výber USA zúčastňujúci sa olympijských hier, alebo majstrovstiev sveta a tvorený najjagavejšími hviezdami NBA.

## Zloženie Dream Teamu
* Charles Barkley, Phoenix Suns
* Larry Bird, Boston Celtics
* Clyde Drexler, Portland Trail Blazers
* Patrick Ewing, New York Knicks
* Magic Johnson, Los Angeles Lakers
* Michael Jordan, Chicago Bulls
* Christian Laettner, Duke University
* Karl Malone, Utah Jazz
* Chris Mullin, Golden State Warriors
* Scottie Pippen, Chicago Bulls
* David Robinson, San Antonio Spurs
* John Stockton, Utah Jazz

Tréner: Chuck Daly, New Jersey Nets

## Bilancia Dream Teamu
Počas olympijského turnaja odohral Dream Team nasledujúce zápasy:
* USA – Angola 116 : 48
* USA – Chorvátsko 103 : 70
* USA – Nemecko 111 : 68
* USA – Brazília 127 : 83
* USA – Španielsko 122 : 81
* USA – Portoriko 115 : 77
* USA – Litva 127 : 76
* USA – Chorvátsko 117 : 85

Kategória:Basketbal v USA
Bakalár

**Bakalár** (**Bc.**) je v súčasnosti akademický titul, ktorý sa udeľuje absolventom prvého (bakalárskeho) stupňa vysokoškolského štúdia. Akademický titul sa píše pred menom.

Bakalársky titul získava absolvent trojročného, prípadne štvorročného štúdia na univerzite alebo vysokej škole, prípadne študent, ktorý ukončil štúdium na vyššej odbornej škole oprávnenej tento titul vysokou školou udeľovať.

## História

Titul *Baccalaureus* () označoval pôvodne na stredovekej univerzite absolventa štúdia tzv. trivia, ktoré tvorili gramatika (v dnešnom ponímaní latinčina a literatúra), dialektika (logika a filozofia) a rétorika (diplomatika, etika a právo). Potom absolvent vypomáhal s učením a následne sa venoval kvadriviu. Neskôr sa titul *Baccaleretus* získaval pri absolvovaní artistickej fakulty a umožňoval vstup na ostatné fakulty univerzity.

Kategória:Vysokoškolské tituly
Amanda Levete

**Amanda Levete** (* 17. november 1955, Bridgend, Spojené kráľovstvo) je britská architektka.

Po štúdiu na Architectural Association v rokoch 1975 – 1952 v Londýne, pracovala v ateliéroch Alsop & Lyall (1980 – 1981), YRM Architects (1982 – 1984) a Richard Rogers and Partners (1984 – 1989). 

V rokoch 1989 – 2009 pracovala s Janom Kaplickým ako partner v ateliéri Future systems. V roku si založila vlastný ateliér *Amanda Levete Architects*. Od roku 1995 pôsobí ako pedagóg na Royal College of Art v Londýne. Krátko učila aj na univerzite vo Walese.

Je nositeľkou niekoľkých ocenení, okrem iného Stirlingovej ceny.

## Vybrané projekty
*2008 – Bangkok Central Embassy
*2007 – Spencer Dock Bridge
*2007 – 'Around the Corner' for Established & Sons
*2004 – Copenhagen Apartment Tower
*2004 – Drift & Chester for Established & Sons
*2003 – Naples Subway
*1999 – Selfridges, Birmingham
*1998 – Comme des Garçons Triptych
*1994 – Lord's Media Centre
*1992 – Hauer-King House

## Literatúra
* Martin Pauly: *Future Systems - Die Architekturen von Jan Kaplický und Amanda Levete*. Birkhäuser, Basel/Berlin/Boston 1993

## Externé odkazy
* Oficiálna stránka kancelárie Levete
*Životopis 

Kategória:Britskí architekti
Kategória:Architektky
Made in Japan

***Made in Japan*** je koncertný dvojalbum anglickej hardrockovej skupiny Deep Purple, ktorý bol v Európe vydaný v decembri 1972 a v máji 1973 vyšiel v USA. 

Album bol nahrávaný počas troch nočných koncertov 15. až 17 augusta 1972 v Osake a Tokiu v Japonsku). Väčšina skladieb, ktoré sú na nahrávke pochádza z albumu *[[Machine Head (album)|Machine Head]]*. V roku 1993 boli tieto tri koncerty vydané na trojalbumovom boxsete pod názvom *Live in Japan*. Na rozdiel od väčšiny ďalších koncertných albumov nie sú do originálnej nahrávky tohto albumu dodatočne v nahrávacom štúdiu mixované stopy. 

Remastrovaná výročná reedícia albumu z roku 1998 vyšla s druhým CD, na ktorom boli prídavky nahrané na koncertnom turné v Japonsku.

## Zoznam skladieb
Autormi skladieb sú Ritchie Blackmore, Ian Gillan, Roger Glover, Jon Lord a Ian Paice okrem uvedených výnimiek.

### Originálne vydanie na vynilovom dvojalbume
# „Highway Star“ - 6:50
#*  Nahraté v Osake 16. augusta. 
# „Child in Time“ - 12:24
#*  Nahraté v Osake 16. augusta. 
# „Smoke on the Water“ - 7:31
#*  Nahraté v Osake 15. augusta. 
# „The Mule“ - 9:49
#*  Nahraté v Tokyu 17. augusta. 
# „Strange Kind of Woman“ - 9:35
#*  Nahraté v Osake 16. augusta. 
# „Lazy“ - 10:50
#*  Nahraté v Tokyu 17. augusta. 
# „Space Truckin“ - 19:41
#*  Nahraté v Osake 16. augusta. 

### Remastrovaná edícia (2CD)
#### CD 1: ''Made In Japan''
# „Highway Star“ - 6:43
# „Child in Time“ - 12:17
# „Smoke on the Water“ - 7:36
# „The Mule“ - 9:28
# „Strange Kind of Woman“ - 9:52
# „Lazy“ - 10:27
# „Space Truckin“ - 19:54

#### CD 2: ''The Encores''
# „Black Night“ - 6:17
#*  Prídavok nahratý v Tokyu 17. augusta. 
# „Speed King“ - 7:25
#*  Prídavok nahratý v Tokyu 17. augusta. 
# „Lucille“ (Albert Collins, Little Richard) - 8:03
#*  Prídavok nahratý v Osake 16. augusta.

13. januára 2006 formácia Dream Theater odohrala skladby tohto albumu podľa originálneho vydania v *Kokusai Forum* v Tokyu a 15. januára v *NHK Hall* v Osake. Obidve vystúpenia boli nahraté a jedno z nich vydala skupina cez ich hudobné vydavateľstvo "Ytse Jam Records". Tento vydaný album zmixoval v nahrávacom štúdiu Roger Glover.

## Nahrávanie albumu
### Deep Purple
* Ritchie Blackmore - elektrická gitara
* Ian Gillan - spev, harmonika, perkusie
* Roger Glover - basová gitara
* Jon Lord - organ, klávesy
* Ian Paice - bicie, perkusie

### Výroba
* Producent - Deep Purple
* Technik – Martin Birch
* Technika – Ian Hansford, Rob Cooksey, Colin Hart, Ron Quinton
* Dizajn obalu – Roger Glover
* Mixáž originálnej nahrávky - Ian Paice a Roger Glover

* Remastrovaná verzia - Peter Mew

Kategória:Albumy Deep Purple
Kategória:Koncertné albumy z 1972
Kategória:Dvojalbumy
Bandon (rieka)

**Bandon** (angl. *River Bandon*) je rieka v južnom Írsku, na území County Cork.

Pramení na severnom úpätí vrchu Nowen Hill () severovýchodne od mesta Bantry. Od prameňa tečie prevažne na východ, pričom preteká obcami Ballineen, Enniskean a následne mestom Bandon. Pri obci Innishannon sa stáča na juhovýchod, výrazne rozširuje svoje koryto a pri meste Kinsale ústi estuárom do zálivu Kinsale Bay v Keltskom mori.

Kategória:Rieky v Írsku
Kategória:Úmorie Keltského mora
Lee (rieka v Írsku)

thumb|Lee v Corku
**Lee** (angl. *River Lee*, ír. *An Laoi*)  je rieka v južnom Írsku. Meria cca  a odvodňuje územie s plochou .

Pramení na juhovýchodnom svahu vrchu Carran () v pohorí Shehy Mountains, západne od osady Guagán Barra a na okraji chráneného územia Gougane Barra Forest Park. Tečie výhradne východným smerom, najprv preteká jazerom Lough Allua, zľava priberá Toon a následne napája vodnú nádrž Taiscumar Reservoir, do ktorej ústi pri meste Macroom zľava Sullane. Na dolnom toku priberá sprava Bride, preteká okrajom mesta Ballincollig na pravom brehu a z ľavej strany priberá Shournagh. Napokon preteká cez Cork a východne od mesta sa vlieva do zálivu Cork Harbour v Keltskom mori.

## Referencie


## Iné projekty

## Externé odkazy
*Salmon Ireland, information on the Salmon rivers of Ireland 
*Information on Cork 

Kategória:Rieky v Írsku
Kategória:Úmorie Keltského mora
Expedícia 15

**Expedícia 15** bola pätnásta posádka dlhodobo obývajúca Medzinárodnú vesmírnu stanicu (ISS). Dohromady boli v posádke štyria kozmonauti, ale väčšinu času na palube ISS iba traja. Počas Expedície 15 bola dvakrát rozšírená štrukturálna chrbtica (Integrated Truss Structure) stanice. Misia STS-117 mala na starosti nainštalovanie S3/S4 truss, posádka STS-118 potom S5 truss.

Letová inžinierka Sunita Williamsová bola členkou prvej časti Expedície 15. Zúčastnila sa už Expedície 14, až kým veliteľ Fiodor Jurčichin neprevzal velenie na stanici. Williamsová dorazila na ISS 11. decembra 2006 na palube raketoplánu Discovery pri lete STS-116. Jurčichin a letový inžinier Oleg Kotov prileteli dňa 9. apríla 2007 na palube Sojuz TMA-10. Dňa 26. apríla 2007 NASA oznámila, že Williamsová sa vráti na Zem s letom STS-117 na palube Atlantisu, namiesto plánovaného letu STS-118. Williamsovú nahradil Clayton Anderson, ktorý priletel s *Atlantisom* dňa 10. júna. Expedícia 15 skončila oficiálne potom, čo veliteľka Expedície 16 Peggy Whitsonová priletela na palube Sojuz TMA-11 a prevzala velenie v piatok 19. októbra 2007.

## Posádka
### Prvá časť (apríl až jún 2007)
*Fiodor Jurčichin (2) veliteľ – RKA
*Oleg Kotov (1) letový inžinier 1 –  RKA
*Sunita Williamsová (1) letový inžinier 2 – NASA

### Druhá časť (jún až október 2007)
*Fiodor Jurčichin (2) veliteľ – RSA
*Oleg Kotov (1) letový inžinier 1 –  RSA
*Clayton Anderson (1) letový inžinier 2 – NASA

V zátvorkách je uvedený celkový počet letov do vesmíru vrátane tejto misie.

## Záložná posádka
*Roman Romanenko veliteľ - RKA
*Michail Kornijenko letový inžinier 1 - RKA
*Gregory Chamitoff letový inžinier 2 (za Andersona) - NASA

## Iné projekty

## Zdroj

Kategória:Základné posádky Medzinárodnej vesmírnej stanice
Kategória:Kozmonautika v 2007
Ruda (rozlišovacia stránka)

**Ruda** môže byť:

* Mestá a obce
** obec v Česku, v okrese Rakovník, pozri Ruda (okres Rakovník)
** obec v Česku, v okrese Žďár nad Sázavou, pozri Ruda (okres Žďár nad Sázavou)
** obec v okrese Šumperk, pozri Ruda nad Moravou
** čast obce Tvrdkov, v okrese Bruntál, Ruda (Tvrdkov)
** časť obce Krouna, v okrese Chrudim, Ruda (Krouna)
** mesto vo Švédsku, pozri Ruda (Švédsko)
** mesto v Taliansku, v regióne Furlansko-Júlske Benátky, pozri Ruda (Furlansko-Júlske Benátky)
** mesto v Rumunsku, v župe Hunedoara, pozri Ruda (Hunedoara)
** mesto v Rumunsku, v župe Vâlcea, pozri Ruda (Vâlcea)
** slovinský názov rakúskej obce Ruden v Korutánsku, pozri Ruden

* Lokality
** prítok Odry, pozri Ruda (rieka)
** chránené územie v Česku, pozri Ruda (národná prírodná pamiatka)
** ostrov v Chorvátsku, pozri Ruda (ostrov)

* Všeobecné
** prírodný materiál s podstatným obsahom kovu, pozri ruda

## Pozri aj
*Železná Ruda
*Ruda Śląska
*Ruda Maleniecka
*Ruda-Huta
*Nowa Ruda
Dragún

**Dragún** (nárečovo a v rokoch 1953-1957 aj podľa PSP: *dragúň*) môže byť:
* druh vojaka, pozri dragún (vojak)
* ozdobný látkový opasok umiestnený na chrbte odevu, pozri dragún (pás)
* druh kabáta pechoty v 16. stor., neskôr jazdecký kabátik s ozdobným dielikom vzadu v páse, pozri dragún (kabát)
* okrasné plemeno vtáka, pozri dragún (plemeno)
* zastarano prenesene: drsný človek

**Dragún** môže byť aj priezvisko, pozri Dragún (priezvisko)
*Anton Dragúň
Zdzisław Beksiński

[thumb|Hrob Zdzisława Beksińského v [Sanoku. (2007)]]
**Zdzisław Beksiński** (* 24. február 1929, Sanok, Poľsko – † 21. február 2005, Varšava) bol poľský maliar, fotograf a grafik, symbolista, autor monumentálnych surrealistických obrazov, vedúca osobnosť poľského modernizmu.

## Život a tvorba
Narodil roku 1929 v Sanoku, vyštudoval architektúru v Krakove roku 1955, významné obdobie jeho tvorby prichádza v roku 1958.

Jeho tvorba je naplnená silnou a nezameniteľnou atmosférou, ktorá často naberá hororové prvky. Rozsiahla galéria s jeho obrazmi sa nachádza v historickom múzeu v Sanoku..

Pochovaný je v Sanoku v Poľsku.

## Galéria


Obrázok:Untitled drawing by Zdzislaw Beksinski 1958.jpg
Obrázok:AA78 by Zdzislaw Beksinski 1978.jpg
Obrázok:Untitled painting by Zdzislaw Beksinski 1984.jpg
Obrázok:Y by Zdzislaw Beksinski 2005.jpg
Obrázok:Zdzisław Beksiński, Piotr Dmochowski (6.05.1991).jpg



## Referencie


## Iné projekty

## Externé odkazy
* dmochowskigallery.net
* beksinski.pl 
*  beksinski.com.pl 

Kategória:Narodenia v 1929
Kategória:Úmrtia v 2005
Kategória:Poľskí maliari
Kategória:Poľskí sochári
Bridgend

thumb|Centrum mesta
**Bridgend** je mesto v Južnom Walese. Preteká tadeto rieka Ogmore, cez ktorú vedie most, ktorý dal mestu meno. Južnou časťou mesta preteká ešte rieka Ewenny.

## Osobnosti mesta
* Amanda Levete (* 1955), architektka
* Ryan Day (* 1980), hráč snookeru

## Partnerské mestá
*  Langenau, Nemecko
*  Villenave-d'Ornon, Francúzsko

## Iné projekty

 
## Externé odkazy
* Oficiálna stránka

Kategória:Mestá vo Walese
Stirlingova cena

**Stirlingova cena** je prestížne ocenenie, ktoré každoročne udeľuje The Royal Institute of British Architects (RIBA). Je pomenovaná po architektovi Jamesovi Stirlingovi (1926-1982). Cena sa udeľujú od roku 1996 a je najprestížnejšou cenou za architektúru v Spojenom kráľovstve. Jej nositelia sú ocenení finančnou odmenou 20 000 britských libier.

Je udeľovaná *architektom, ktorých budovy sú významným prínosom do britskej architektúry za posledný rok*. Architekt musí byť členom RIBA, budova však môže byť kdekoľvek v Európskej únií.

## Externé odkazy
* RIBA Stirling Prize
Jasiňa

**Jasiňa** alebo **Jasina** (, , ) je sídlisko mestského typu v Rachivskom rajóne Zakarpatskej oblasti na Ukrajine. Leží na sútoku Čiernej Tisy a Lazeščiny. V roku 2022 malo 8500 obyvateľov. Nadmorská výška je 650 metrov nad morom.

## Polohopis
Jasiňa leží na sútoku Čiernej Tisy a Lazeščiny na úpätí pohorí Čornohora a Svidovec. Cez Jasiňu vedie železničná trať a regionálna cesta z Rachova do Jaremče cez Jablonický priesmyk.

## Dejiny
Prvá písomná zmienka o Jasine pochádza z roku 1555. V 18. storočí sa obec spomína v súvislosti s banditmi-vzbúrencami, ktorí sa tu pohybovali. 
vľavo|náhľad|Vlaková stanica
Jasiňa patrila do Rakúsko-Uhorska, od jeho rozpadu v roku 1918 až do roku 1939 bolo súčasťou Česko-Slovenska. V prvej polovici 1919 bola Jasiňa hlavným mestom tzv. Huculskej republiky, ktorú neuznal ani jeden štát. 

V medzivojnovom období bola Jasiňa mestom s najvýchodnejšie položenou železničnou stanicou v ČSR - končili tu rýchliky z Prahy i Bratislavy (dnes na trati premávajú osobné vlaky spájajúce Rachov, Vorochtu a Ivano-Frankivsk), ako aj diaľkové vlaky do Ľvova, Kyjeva a Charkova. 

Počas druhej svetovej vojny bolo mesto pod správou Maďarska a v roku 1945 s celou Podkarpatskou Rusou pripadlo Ukrajinskej SSR.

## Pamätihodnosti
vľavo|náhľad|Cerkev Nanebovstúpenia Pána
Cerkev Nanebovstúpenia Pána, drevená pravoslávna cerkev, zaradená do zoznamu svetového dedičstva UNESCO. Na severnej strane pri cerkvic stojí drevená zvonica z roku 1813. Cerkev so zvonicou je vyobrazená na československej poštovej známke, vydanej v roku 1928 k desiatemu výročiu Československa. Rovnaký motív bol použitý na československej poštovej známke vydanej v roku 1939 na voľbu Snemu Karpatskej Ukrajiny 
vľavo|náhľad|Zvonica a cerkev

## Zdroj

* 

## Iné projekty
 

Kategória:Rachivský rajón
Kategória:Sídliská mestského typu na Ukrajine